منين , اجيچ , وترسو , عيوني , اعتراض, , شعر , عراقي
منين اجيچ وترسو عيوني
اعتراض
ابابكم گلبي وگف بس انه ادگ
تاكل بوجهي الشمس وامچ تكول
هذه مايستاهلچ شابع حرگ
وانه من كدما طحت يم رجل ابوچ
الناس صاحت هذه عايش عالسحگ
مشتيري الحلقه وغده ماعندي اجيب
وثوبي مثلي وداعتچ شابع فتگ
من كثرما شامر الحسره عليچ
حلگي ماعنده وكت بيه ينطبگ
ذبلن اشفافي وضحك مابيه اشيل
وصدري يتمدد تعب من ينشبگ
الفرگه ترستني بچي وانه ادري بيچ
انتي بس بشعرچ مسويه فرگ
چنت ابوس اخيالچ بظلي من افوت
وچنه نحچي بدون مانفتح حلگ
كلشي التكولينه اكلچ اي صحيح
عمري ماگتلچ چذب لا مو صدگ
وانه غرگان وصحتلچ ياهواي
ونسمه مافزعتلي عفتيني اختنگ